Návrh na presun kompetencie ex-ante schvaľovania 
v rámci Rozšíreného decentralizovaného implementačného systému – EDIS 
z Európskej komisie na národné inštitúcie 
 pre program PHARE, ISPA a Prechodný fond v podmienkach SR

I.
  Presun kompetencie ex-ante schvaľovania v rámci Rozšíreného decentralizovaného implementačného systému – EDIS z Európskej komisie na národné inštitúcie pre program PHARE a Prechodný fond v podmienkach SR

Programovanie

Koordinácia etapy programovania je v kompetencii národného koordinátora zahraničnej pomoci (National Aid Coordinator - NAC) na Úrade vlády SR. Na základe Smernice EK k programovaniu a implementácii Prechodného fondu (Transition Facility Programming and Implementation Guide), sa uskutoční analýza problémov a priorít v oblasti budovania inštitúcií v Slovenskej republike a v spolupráci so sektorovými koordinátormi pomoci sa stanovia národné priority, ktoré je možné finančne podporiť.

Pre programovanie projektov financovaných z Prechodného fondu v rokoch 2004 – 2006, ktoré je zamerané na posilnenie inštitucionálnych a administratívnych kapacít, budú platiť rovnaké princípy a pravidlá ako pre projekty národného programu Phare programované v predvstupovom období. V programovacej fáze sa však budú namiesto projektových zámerov (project intent) hneď predkladať projektové návrhy (project fiche).

Identifikácia
Na základe výzvy NAC sektoroví koordinátori zahraničnej pomoci v súlade so stanovenými prioritami identifikujú návrhy konkrétnych projektov na úrovni jednotlivých rezortov a predložia sa na posúdenie NAC na Úrade vlády SR.

Hodnotenie
Na základe vopred určených kritérií posúdi NAC formálnu a obsahovú stránku predložených projektových návrhov a rozhodne o ich prípadnom dopracovaní podľa pripomienok svojich odborných útvarov. Dopracovanie vykoná predkladateľ v termíne stanovenom NAC. Jednotlivé návrhy sa hodnotia z hľadiska relevantnosti k stanoveným prioritám, realizovateľnosti z hľadiska očakávaných výsledkov, ako aj  nárokov na spolufinancovanie zo štátneho rozpočtu, a zašlú sa na vyjadrenie splnomocnencovi pre Národný fond (National Authorising Officer - NAO). Po odsúhlasení Ministerskou radou vlády SR pre európske záležitosti sa  návrhy projektov zašlú na pripomienkovanie Európskej komisii (EK). 

Príprava Národného programového dokumentu 
Po zapracovaní pripomienok EK pripravia príslušní sektoroví koordinátori konečné verzie navrhnutých projektov, ktoré  obsahujú návrh rozpočtu vrátane národného spolufinancovania. NAC následne zostaví konečný zoznam vybraných projektov, ktorý pod názvom Národný program Prechodného fondu 2004, 2005, resp. 2006 predloží najprv na odsúhlasenie NAO a potom do vlády SR na schválenie. Vládou SR schválený národný programový dokument pre daný rok predloží NAC na notifikáciu EK. Rozhodnutie EK o financovaní predložených projektov z Prechodného fondu bude spracované formou Finančného návrhu (Financing Proposal). Po schválení Finančného návrhu vládou SR a jeho podpise sa končí fáza programovania.

Implementácia a monitorovanie 

Implementácia
V etape implementácie má NAO  celkovú  zodpovednosť za finančné riadenie a prostredníctvom odboru Národného fondu na  MF SR zabezpečuje dodržiavanie postupov, pravidiel Phare a pravidiel v oblasti verejného obstarávania, výkazníctva a finančného riadenia.
Za koordináciu implementácie na úrovni jednotlivých sektorov sú zodpovední sektoroví koordinátori zahraničnej pomoci.
Zodpovednosť za finančné, odborné a administratívne riadenie na úrovni implementačných agentúr (IA) majú programoví splnomocnenci (Programme Authorising Officer - PAO), ktorých menuje NAO po konzultácii s NAC. V prípade projektov, ktorých administratívnu a finančnú implementáciu zabezpečujú Implementačné agentúry a Centrálna finančná a kontraktačná jednotka (Central Finance and Contracting Unit – CFCU) na MF SR, sú za technickú/odbornú implementáciu zodpovední tzv. starší programoví úradníci (Senior Programme Officer – SPO) a sektoroví koordinátori na príslušných rezortoch.

Verejné obstarávanie
Za prvotnú prípravu zadávacích podmienok a špecifikáciu tendrovej dokumentácie, ako aj za návrh členov výberovej komisie je zodpovedný konečný príjemca pomoci, ktorý ich predkladá na príslušnú implementačnú agentúru. 

Akreditovaná IA má plnú zodpovednosť za zabezpečovanie všetkých činností týkajúcich sa procesu verejného obstarávania: 
a)	pred vstupom SR do EÚ v zmysle príslušných ustanovení  pre decentralizované postupy ex–post (tzn. po zavedení systému EDIS ) Praktickej príručky pre postupy kontrahovania financovaných zo všeobecného rozpočtu ES v rámci vonkajších operácií  (Practical guide to contract procedures financed by the general budget of the European Communities in the context of external actions“ – PRAG) a 
b)	 po vstupe podľa plne harmonizovanej národnej legislatívy.
Na zabezpečenie výkonu úloh a činnosti ex–ante schvaľovania, ktoré v etape verejného obstarávania pri predvstupovej pomoci zabezpečovala Delegácia EK, si akreditované IA zriadia  oddelenia pre ex-ante schvaľovanie postupov a výsledkov verejného obstarávania. PAO bude mať plnú zodpovednosť za celý proces verejného obstarávania.
Vzhľadom na špecifickosť postavenia CFCU (obstarávanie pre veľa rezortov a rôznorodých zariadení) bude v niektorých prípadoch pre posudzovanie technickej dokumentácie a aj vyhodnocovanie súťaží potrebné zapojiť do procesu obstarávania nezávislých expertov z rôznych oblastí. Preto už od roku 2004 bude nevyhnutné vyčleniť v štátnom rozpočte zodpovedajúce finančné prostriedky.          
                                          
Odbor Národného fondu na MF SR zriadi oddelenie pre dohľad nad obstarávaním, ktorého úlohou bude predovšetkým výkon dohľadu nad ex-ante schvaľovaním na úrovni IA.  Oddelenie dohľadu bude pôsobiť ako príležitostný nehlasujúci pozorovateľ pri výberových konaniach a bude monitorovať  dodržiavanie postupov verejného obstarávania. Pritom bude spolupracovať s kontrolnými a audítorskými orgánmi SR a EÚ. Pri zistení nezrovnalostí informuje PAO, ktorý musí prijať príslušné opatrenia v zmysle postupov interného manuálu pre nezrovnalosti, v časti verejné obstarávanie. 
V prípade potreby požiada o metodické usmernenie EK alebo Úrad pre verejné obstarávanie. Činnosť oddelenia bude založená na ročnom pláne kontroly verejného obstarávania; polročne bude spracovávaná správa pre NAO a NAC o plnení úloh kontroly a nálezoch zistených v rámci vykonaných kontrol. Zástupcovia NAC majú právo zúčastňovať sa vyhodnotenia ponúk v pozícii pozorovateľov. 

Twinning
Úloha Európskej komisie bude zameraná na vydávanie záväzných stanovísk pre Pracovný plán pre Twinning ( Working Plan for Twining) vo vzťahu ku „Community Acquis“ a jeho posledným zmenám. 
Úlohou NAC v implementácii twinningových projektov je odborné poradenstvo twinningovým partnerom pri vypracovávaní technických zmlúv (twinning) a zadávacích podmienok (twinning light) po technickej a obsahovej stránke. Ďalej bude NAC zodpovedný za konečné schvaľovanie technických zmlúv,  notifikáciu finančných rozhodnutí pre twinningových partnerov, cirkuláciu twinningových ponúk, realizáciu výberových konaní (selection meeting) a následnú komunikáciu s EK v Bruseli a Národnými kontaktnými bodmi pre twinning v členských štátoch EÚ o výsledkoch výberových konaní.

EK v Bruseli umožnila všetkým budúcim členským štátom zapájať sa do realizácie twinningových projektov v krajinách CARDS a TACIS ako hlavným partnerom na realizáciu projektov. NAC bude zodpovedný i za administratívno-technické zabezpečenie účasti SR na týchto projektoch. 

CFCU v rámci Twinningu vystupuje výhradne ako platobný orgán a ako taký aj (Twinning Covenant - TWC)  svojim podpisom schvaľuje po finančnej stránke. V zmysle Twinning Manuálu obsahová stránka TWC, ako aj relevantná cenová časť musí byť výlučne v kompetencii Twinningových partnerov. CFCU môže byť zainteresované len pri kontrole  rozpočtu a nie pri jeho tvorbe.

Monitorovanie
Monitorovanie stavu kontrahovania a priebehu implementácie projektov je v kompetencii NAC prostredníctvom sekcie európskych záležitostí ÚV SR. Samotné kontrahovanie a realizáciu projektov zabezpečujú IA, ktoré prostredníctvom predkladania pravidelných monitorovacích a hodnotiacich správ informujú NAC a NAO o stave implementácie projektov. Sektoroví koordinátori zahraničnej pomoci a splnomocnenci pre program predkladajú NAC trikrát ročne projektové monitorovacie správy , ktoré slúžia NAC na vypracovanie sektorových monitorovacích správ predkladaných na zasadnutia spoločného monitorovacieho výboru a podvýborov.

Proces monitorovania projektov sa uskutočňuje prostredníctvom spoločných stretnutí na nasledovných úrovniach:

- mesačné pracovné stretnutia k implementácii projektov organizované konečným príjemcom 
  pomoci za účasti zástupcu NAC a príslušnej IA,
- dvojtýždenné pracovné stretnutia k monitorovaniu  kontrahovania organizované NAC za účasti NAO a IA,
- zasadnutia riadiaceho výboru projektu organizované konečným príjemcom pomoci, 
- zasadnutia Sektorových monitorovacích podvýborov (SMSC) organizované NAC dvakrát   
   ročne,
- zasadnutia Spoločného monitorovacieho výboru (JMC) organizované NAC raz ročne v 
  spolupráci s NAO za účasti EK.

Priebežné hodnotenie 
Koordinácia etapy priebežného hodnotenia je v kompetencii NAC prostredníctvom sekcie pre európske záležitosti na Úrade vlády SR. Cieľom priebežného hodnotenia je celkovo posúdiť implementáciu projektov, a to najmä z hľadiska plnenia cieľov projektu, účinnosti postupov, efektívnosti, dopadov a udržateľnosti výsledkov projektu. 
NAC vypracuje zadávacie podmienky potrebné na nakontrahovanie nezávislých expertov s cieľom realizácie priebežného hodnotenia projektov Phare a Prechodného fondu. Schvaľuje plán hodnotenia, organizuje zahájenie a ukončenie jednotlivých hodnotení, dohliada na kvalitu činnosti hodnotiteľov a kvalitu vypracovávaných hodnotiacich správ, sleduje plnenia odsúhlasených odporúčaní hodnotenia a pod. Závery a odporúčania priebežného hodnotenia sa budú brať do úvahy pri plánovaní a implementácii ďalších  podobných projektov v budúcnosti.
Od roku 2005 bude nevyhnutné na financovanie priebežného hodnotenia vyčleniť v štátnom rozpočte zodpovedajúce finančné prostriedky.

II.

                         	Návrh na presun kompetencie ex-ante schvaľovania 
v rámci Rozšíreného decentralizovaného implementačného systému – EDIS 
                            	    z Európskej komisie na národné inštitúcie 
                              pre program ISPA  v podmienkach SR

Programovanie
Do obdobia vstupu SR do EU

Koordinácia etapy programovania ISPA je do dátumu vstupu SR do EU (1.5.2004) v kompetencii národného koordinátora  ISPA (National ISPA Coordinator - NIC) na Úrade vlády SR. Proces  programovania ISPA, za ktorý  zodpovedá  Národný koordinátor ISPA – podpredseda vlády pre európsku integráciu, ľudské práva a menšiny, končí podpisom finančných memoránd ISPA, schválených Riadiacim výborom ISPA zo strany Slovenskej republiky. Ukončenie tohto procesu sa očakáva, vzhľadom na dodržanie pravidiel a procedúr v prvom štvrťroku 2004.
Podpisom finančných memoránd pre projekty  ISPA  končí programovanie  predvstupového nástroja ISPA. 

Po vstupe SR do EU

Podľa článku 16 nariadenia rady (ES) o zriadení Kohézneho fondu v znení nariadenia rady (ES) č. 1264/1999 a nariadenia rady (ES) č. 1265/1999 z 21.6.1999 sa všetky realizované projekty ISPA stávajú dňom vstupu SR do EÚ (1.5.2004) projektmi Kohézneho fondu a ďalej sa budú realizovať ako opatrenia zriadené pod týmito smernicami. 

Podľa uznesenia vlády SR č. 678/2002 bolo riadiacim orgánom pre Kohézny fond určené Ministerstvo výstavby a regionálneho rozvoja SR. V súčasnosti prebieha proces definovania kompetencií v oblasti ex-ante evaluácie medzi MRRV SR a ÚV SR. Na základe  Stratégie pre Kohézny fond budú  analyzované problémy  a priority  v oblasti budovania infraštruktúry v sektore dopravy a životného prostredia a v spolupráci s rezortnými ministerstvami budú identifikované projekty. Vypracované žiadosti pre Kohézny fond budú zasielané EK na schválenie.

Implementácia a monitorovanie 

V etape implementácie má NAO  celkovú  zodpovednosť za finančné riadenie a prostredníctvom odboru Národného fondu na  MF SR zabezpečuje dodržiavanie postupov a pravidiel ISPA (po vstupe SR do EU aj  Kohézneho fondu) v oblasti verejného obstarávania, výkazníctva a finančného riadenia. Zodpovednosť za finančné, odborné a administratívne riadenie na úrovni implementačných agentúr (IA) majú sektoroví splnomocnenci (Sectoral Authorising Officer - SAO), ktorých menuje NAO po konzultácii s NIC.

Verejné obstarávanie
Za prvotnú prípravu súťažných podkladov, ako aj za návrh členov komisie na vyhodnotenie ponúk je zodpovedný obstarávateľ, ktorý pri ich menovaní postupuje v súlade so zmluvnými záväzkami uzavretými s orgánmi zodpovednými za riadenie projektov programu ISPA/KF v SR (Implementačné agentúry). 

Akreditovaná IA má plnú zodpovednosť za zabezpečovanie všetkých činností týkajúcich sa procesu verejného obstarávania: 
c)	pred vstupom SR do EÚ v zmysle príslušných ustanovení  pre decentralizované postupy ex–post (tzn. po zavedení systému EDIS ) Praktickej príručky pre postupy kontrahovania financovaných zo všeobecného rozpočtu ES v rámci vonkajších operácií  (Practical Guide – PRAG) a 
d)	 po vstupe podľa plne harmonizovanej národnej legislatívy.

Na zabezpečenie výkonu úloh a činnosti ex-ante schvaľovania, ktoré v etape verejného obstarávania pri predvstupovej pomoci zabezpečovala Delegácia EK, si akreditované IA zriadia  oddelenia pre ex-ante schvaľovanie postupov a výsledkov verejného obstarávania. SAO  má  plnú zodpovednosť za celý proces verejného obstarávania.  Po vstupe SR do EU bude plnú zodpovednosť za proces verejného obstarávania niesť riaditeľ implementačného orgánu (IO) pre Kohézny fond.

Odbor Národného fondu na MF SR zriadi oddelenie pre dohľad nad verejným obstarávaním, ktorého úlohou bude predovšetkým výkon dohľadu nad ex-ante schvaľovaním na úrovni IA, resp. IO.  Oddelenie dohľadu bude pôsobiť ako príležitostný nehlasujúci pozorovateľ pri výberových konaniach a monitorovať dodržiavanie postupov verejného obstarávania. Pritom bude spolupracovať s kontrolnými a audítorskými orgánmi SR a EÚ. Pri zistení nezrovnalostí informuje IA/IO, ktoré musia prijať príslušné opatrenia v zmysle postupov interného manuálu pre nezrovnalosti, v časti verejné obstarávanie. V prípade potreby požiada o metodické usmernenie EK alebo Úrad pre verejné obstarávanie. Činnosť oddelenia bude založená na ročnom pláne kontroly verejného obstarávania; polročne bude spracovávaná správa pre NAO a RO o plnení úloh kontroly a nálezoch zistených v rámci vykonaných kontrol. 
                                                               
Monitorovanie
Monitorovanie stavu kontrahovania a priebehu implementácie projektov ISPA až do ich ukončenia  je v kompetencii NIC prostredníctvom sekcie európskych záležitostí ÚV SR. Pre Kohézny fond bude túto funkciu plniť  MVaRR SR. Samotné kontrahovanie a realizáciu projektov zabezpečujú IA, ktoré prostredníctvom predkladania pravidelných monitorovacích a hodnotiacich správ informujú NAO a NIC – ÚV SR (ISPA) o stave implementácie projektov. 

Proces monitorovania projektov sa uskutočňuje prostredníctvom spoločných stretnutí na nasledovných úrovniach:
- mesačné pracovné stretnutia k implementácii projektov organizované konečným príjemcom  pomoci a príslušnej IA ( resp. IO)
- mesačné pracovné stretnutia k monitorovaniu  kontrahovania organizované NIC za účasti NAO a IA ( resp. IO),
- zasadnutia riadiaceho výboru projektu organizované konečným príjemcom pomoci, 
- zasadnutia ISPA monitorovacieho výboru organizované NIC/RO dva-krát ročne

Priebežné hodnotenie 
Koordinácia etapy priebežného hodnotenia je v kompetencii NIC. Cieľom priebežného hodnotenia je celkovo posúdiť implementáciu projektov, a to najmä z hľadiska plnenia cieľov projektu, účinnosti postupu, efektívnosti, dopadov a udržateľnosti výsledkov projektu.